Nefren asentel n tunuɣin n tsenɣanibt deg yinzan n teqbaylit, acku tawsit-agi ɣur-s azal meqqren deg tmetti taqbaylit, akken ara d-nesken azal i tesɛa tewsit-agi n talɣiwin tiwezlanin, neɣ s wudem-nniḍen, inzan sɛan amkan-nsen deg cbaḥa n wawal akked tugniwin tihuskanin. D lexṣas n tezrawin i d-yettawin ɣef tunuɣin n tsenɣanibt deg yinzan i aɣ-yeǧǧan ad nefren asentel-agi iwakken ad as-nerr azal i ṣṣenf-agi aseklan.